Es que possedien era ben bastida ciutat de Micena, era opulenta Corint e era ben bastida Cleones; es que cultivauen era tèrra en Ornias, Aretirea deleitosa e Sicion, a on ancianament regnèc Adraste; es que demorauen en Hiperesia e Gonoesa excèlsa, e es qu’abitauen en Pelene, Egie, er Egiale tot e era espaciosa Helice: toti aguesti auien arribat en cent naus jos es ordes deth rei Agammenon Atrida.